open-index/open-wikipedia-markdown huggingface dataset:
3269 Dagros

***3269 Dagros*** er en dokumentarfilm produsert av Sigve Endresen i Motlys for TV 2, første gang vist i 2007, og regissert og delvis foto av Kenneth Slotterøy Elvebakk. Filmen er vist på en rekke filmfestivaler og vant i 2008 «The Silver Statue» på Roshd International Film Festival i Teheran. Filmen er klippet av Torkel Gjørv og har flere filmfotografer. 

## Handling
I et fjøs, like utenfor Oslo, finner vi flere kyr med vindu i magen. Hvorfor det?  Jo, fordi nordmenn er så glade i melk at vitenskapsmenneskene gjerne vil følge med på hvordan kua nyttegjør seg maten den spiser. Men er det vondt for kua å ha et vindu i magen? 3269 Dagros er en fascinerende liten dokumentar om menneskets umåtelige vitebegjær. Filmen følger tolv fistelkyr, ved Universitetet for miljø- og biovitenskap (UMB) på Ås. Vi møter forskere og studenter som jobber med kyrne og følger livet i forskningsfjøset i ett år. 

## Filmfestivaler
*Den norske dokumentarfilmfestivalen i Volda
*4 Screens European Festival, Paris			
*Portugal	Cine’Eco					
*ZagrebDox documentary film festival		
*Eurodok Film Festival, Oslo				
*International AFIA Film Festival, Aarhus 			
*Roshd International film festival, Teheran		
*International Science & Film Festival, Marseille
*CMS Vatavaran Env. And Wildlife Festival, New Delhi

## Referanser


## Eksterne lenker
*
János Csak

**János Csak** (1925&ndash;2001) var en ungarskfødt filmfotograf som virket i Norge, hovedsakelig i NRK. Han filmet også den norske spillefilmen *[[Balladen om mestertyven Ole Høiland]]* fra 1970. Han har også stått for fotografiske illustrasjoner til en rekke bøker.

Før oppstanden i Ungarn i 1956 arbeidet Csak i den ungarske filmavisen, og dokumenterte filmatiske hendelsene dette året. Dette materiale ble smuglet ut av landet til Wien. I forbindelse med den sovjetiske innmarsjen flyktet han til fots over grensen til Østerrike. Her redigerte han filmene fra oppstanden og disse ble vist internasjonalt. 10. januar 1957 kom han sammen med sin familie til Norge.

## Referanser


## Eksterne lenker
* Artikkel på NRKs internettsider
*
Kvitebjørnfeltet

**Kvitebjørnfeltet** er et gassfelt som ligger i blokk 34/11, øst for Gullfaksfeltet på norsk kontinentalsokkel i Nordsjøen. Kvitebjørn er bygget ut med en bunnfast plattform med stålrørunderstell og er fullt integrert med boretårn, prosessanlegg og boligkvarter. Havdybden i området er omkring 190 meter.

Produksjonen fra gass- og kondensatfeltet startet 26. september 2004, og feltet startet leveransene av gass 1. oktober 2004. Rikgass og kondensat fra feltet sendes i rørledninger til henholdsvis Kollsnes og Mongstad i Hordaland. Tørrgassen sendes i transportnettet til det europeiske kontinentet, mens væsken går til Vestprosess-anlegget på Mongstad for foredling til butan, propan og nafta. Kondensatet transporteres gjennom Kvitebjørn oljerør, og går via Troll oljerør II til Mongstad i Hordaland. Basert på gjeldende planer er det forventet å utvinne om lag 55 milliarder kubikkmeter gass og 22 millioner kubikkmeter kondensat.

Plattformen ble installert på feltet i Nordsjøen 16. mai 2003, og boring av brønner startet i september 2003. Reservoaret befinner seg på om lag 4000 meters dyp og har høyt trykk og høy temperatur. Kvitebjørns forsyningsbase er Mongstad.

## Kilder
*Oljedirektoratets Faktahefte 2009: Kvitebjørn (pdf) Besøkt 28. august 2009
*Statoil – Fakta om Kvitebjørn Besøkt 28. august 2009
Verdensrankingen i snooker 2009/2010

**Verdensrankingen i snooker 2009/2010** viser rangeringen av de 75 beste snookerspillerne i verden for sesongen 2009/2010. 

Rangeringen er basert på poengene spillerne har oppnådd de to foregående sesongene, altså sesongene 2007/2008 og 2008/2009.

## Rangeringen

## Kommentarer

*Den tidligere verdenseneren Mark Williams returnerer til topp 16, ingen oppnår topp 16 plassering for første gang i karrieren.
*Spilleren som faller ut av topp 16 er Graeme Dott (som hadde vært i topp 16 i syv sammenhengende sesonger).
*Følgende spillere oppnådde beste plassering i karrien innenfor topp 16: Allister Carter nr. 5, Ryan Day nr. 6, Marco Fu nr. 8 og Mark Allen nr. 11.
*Tre spillere kom inn i topp 32 for første gang i karrieren: Ricky Walden, Liang Wenbo og Judd Trump. To spillere returnerte til topp 32: Michael Holt nr. 24 og Gerard Greene nr. 32. Fem spillere falt ut av topp 32: Anthony Hamilton, Dominic Dale, Ian McCulloch, Michael Judge og Ken Doherty til henholdsvis 33.-, 34.-, 35.-, 36.- og 44.-plass.
Ved fængslets port

***Ved fængslets port*** er en dansk stumfilm fra , produsert av Nordisk Film og regissert av August Blom. Manuskriptet er av bibliotekaren Erling Stensgaard (1876-1966) fra Århus og hans hustru Ljut Stensgaard. Filmen er i sjangeren den såkalte "erotisk melodrama" og var i sjangerfamilie med en annen film av August Blom Den farlige alder, også fra 1911. Filmen var Valdemar Psilander debut hos Nordisk Film, og en av selskapets mest suksessfulle filmer. 

## Handling
Valdemar Psilander spiller *Aage Hellertz*, sønn av *etatsrådinne Metha Hellertz* (Augusta Blad). Han har forelsket seg i *Anna* (Clara Wieth) en pike fra allmuen, datter av pengeutlåneren *Hansen* (Holger Hofman). Moren er sterkt imot dette forhold, til en pike som er under hans stand, så hun slår hånden av ham, deretter flytter de to sammen. Men Aage har en ødsel livsstil og låner penger av Hansen, og ender opp i stor gjeld og da han til slutt ikke ser noen annen utvei overveiere han først selvmord, men ombestemmer seg og forfalsker i stedet en sjekk med morens underskrift og bruker den til at tilbakebetale sin gjeld til Hansen. Senere forteller han Anna hva han har gjort. Hun tilskynder ham til at innrømme forfalskningen overfor moren, men moren avviser ham. Han sitter nå på en kneipe og drikker og beslutter seg for å stjele noen penger fra sin mor. Om natten sniker han seg inn i huset, bryter opp skatollet hennes og tar pengene fra skuffen, men han får allikevel dårlig samvittighet og legger pengene tilbake. I mellomtiden er moren blitt vekket og rekker å se at ham legge pengene tilbake. Hun tilgir sønnen og da en nabo kommer med en politibetjent sender hun dem vekk. Moren og sønnen går nå sammen opp til Hansen – pengeutlåneren – for at få tilbakebetalt det utestående. Men i mellomtiden har Anna, hans kjæreste og pengeutlånerens datter, også oppsøkt Hansen og revet gjeldsbeviset fra ham og brent det. Dette sjokkerer pengeutlåneren så mye at han detter død om på stedet. Og det hele ender lykkelig med at de tre blir forent, og at moren aksepterer forholdet deres.

## Rolleliste

## Restaurering
*Ved Fængslets Port* er blitt restaurert i en ny digitalisert utgave og gjenutgitt av Det Danske Filminstitut. Den nye utgaven kommer i en DVD-samling som også inkluderer stumfilmene Dødsspring til hest fra cirkuskuplen (regissør Eduard Schnedler-Sørensen, 1912).

## Referanser


## Eksterne lenker
*
Cato Guhnfeldt

**Cato Guhnfeldt** (født 1951) er en norsk journalist og forfatter. For *[[Aftenposten]]* har Guhnfeldt dekket blant annet luftfartstoff siden begynnelsen av 1980-årene, i tillegg til arkeologisk stoff. I bøkene har han særlig skrevet om nordmenn i luftkrigen under den andre verdenskrig.

## Bibliografi
* *Sagaen om de norske Northrop-flyene på Island : – og ett som ble berget for ettertiden*, 1981, Sem og Stenersen. ISBN 82-7046-025-7
* *[http://urn.nb.no/URN:NBN:no-nb_digibok_2007112800087 Fornebu 9. april]*, 1990, Wings. ISBN 9788299219419
* *Bomb Gestapo-hovedkvarteret!*, 1995, Wings. ISBN 9788299219433
* *Marius : skiløper, jageress, krigsfange : [[Marius Eriksen]]s historie nedskrevet og redigert av Cato Guhnfeldt*, 2002, Wings. ISBN 9788299219471
* *Nattjager : fra kamp med Norges første pansertog til jakt på Hitlers flyvende bombe*. Tarald Weisteens historie nedskrevet og redigert av Cato Guhnfeldt, 2004, Wings. ISBN 9788299219488
* *En kvinne ved navn "Truls" : fra motstandskamp til Kon-Tiki* / Gerd Vold Hurum ; redigert av Cato Guhnfeldt, 2006, Wings. ISBN 9788299219402
* *Spitfire Saga. Pionértid &ndash; Bind I*, 2009, Wings. ISBN 9788299807104
* *Spitfire Saga. Sommeren 1942/Dieppe &ndash; Bind II*, 2009, Wings. ISBN 9788299807111
* *Spitfire Saga. Full innsats &ndash; Bind III*, 2010, Wings. ISBN 9788299807128
* *Spitfire Saga. Mot overtak i luften &ndash; Bind IV*, 2013, Wings. ISBN 9788299807135
* *Spitfire Saga. 132 Wing/Invasjonen; Bind V*, 2014, Wings. ISBN 9788299807142
* *Spitfire Saga. Felttoget i England/Frankrike/Belgia; Bind VI*, 2016, Wings. ISBN 9788299807159
* *Spitfire Saga. Felttoget i Nederland/Fred; Bind VII*, 2017, Wings. ISBN 9788299807166

## Referanser
L’Inferno (stumfilm av Milano Films)

***L'Inferno*** er en italiensk stumfilm fra  av Giuseppe de Liguoro, som løst bygger på Dantes *[[Den guddommelige komedie]]*.

*L'Inferno* ble først vist i Napoli i Teatro Mercandante den 10. mars, 1911. Det tok over tre år å lage filmen og regnes som den første helaftens italiensk spillefilmen. Filmen var en internasjonal suksess, og brakte inn mer enn 2 millioner dollar bare i USA. Den er ansett av mange lærde og fans som den fineste filmatiseringen av Dantes verk til dags dato.

Filmen ble utgitt på DVD i 2004, med musikk av Tangerine Dream. 

## Handling
Dante blir forhindret av å gå inn i frelsens bakke, av tre enorme dyr som blokkerer veien hans - kalt Gjerrighet, Stolthet og Begjær. Beatrice stiger ned ovenfra, og ber poeten Virgil om å guide Dante gjennom helvetes ni sirkler. Virgil fører Dante til en hule hvor de finner elven Acheron, som Charon frakter de dødes sjeler over til Helvete. De ser også den trehodede Cerberus og Geryon, en flygende slange med et mannsansikt. De ser Djevelen som spiser mennesker hele, Harpyier spiser likene etter mennesker som har begått selvmord. En ond mann blir tvunget til å bære sitt eget avkuttede hode for resten av evigheten, en rekke mennesker ligger halvt begravd i flammende lava, og en rekke andre pinsler.

Dante og Virgil møter en rekke tidligere kjente historiske skikkelser, hvis sjeler blir nektet adgang til både himmelen og helvete. De lytter også til noen av historiene til mennesker de møter, fortalt gjennom flashbacks. Disse karakterene inkluderer blant annet Homer, Horace, Ovid, Lucanus, Cleopatra, Dido, dronningen av Kartago, forræderen Caiphus, grev Ugolino, Peter av Vigna, Francesca da Rimini og hennes elsker Paulo, Marcus Junius Brutus og Cassius, Mohammed og Helena av Troja. Filmen skildrer helvetes mange redsler, med overdreven vold og gørr, designet for å skremme publikum til å bli mer fromme eller gudfryktige.

## Rolleliste

## Referanser


## Eksterne lenker
*
Graupel

**Graupel** (også kalt lett hagl) refererer til nedbør som formes når superkjølte mikrodråper av vann kondenserer på snøflak. Dette former en 2–5&nbsp;mm stor kule av rim. Snøflaket virker som kondensasjonskjerne i denne prosessen. Graupel er mykere enn hagl, men mer kompakt enn vanlige snøflak. Ordet kommer fra tysk, hvor det har samme betydning.

Graupel kan oppleves som glavaaktige snøflak, som pisker en i ansiktet. Det formes fra en sterk vertikal oppadgående bevegelse i skylaget skapt av forbigående kaldfronter om våren. Statisk spenning fra den fallende graupelmassen kan skape lynnedslag. Graupel skaper ofte snøskredfare.

## Referanser
Mount Engelstad

**Mount Engelstad** er et fjell i fjellkjeden Dronning Mauds Fjell i Antarktis. Det reiser seg fra kanten av Antarktisplatået ved Axel Heiberg-breen i New Zealands kravområde, Ross Dependency.

Fjellet ble oppdaget av Roald Amundsen i 1911 og er oppkalt etter porsgrunnsmannen Ole Engelstad (1876–1909) som omkom under forberedelsene til Fram-ekspedisjonen 1910–1913.

## Referanser
Kjersti Evensen

**Kjersti Evensen** (født 1966) er en norsk danser. Hun er utdannet ved Den Norske Opera under Joan Harris og Stefan Ullner og debuterte med Carte Blanche i 1984.

Evensen er scenekunstner med virke i forskjellige uttrykksformer, kjent fra Oslo Nye Teater, Det norske teatret, Nasjonalteateret, NRK og undervisningsvirksomhet ved blant annet ved Den Norske Opera Ballettskole, Dansestudioet, Statens Balletthøgskole/Kunsthøgskolen, Kirsti Skullerud, Gratis daglig trening Proda, Mona Løberg, Bårdar, Den norske balletthøyskole og NISS skuespillerlinje  og var tilknyttet Oslo Danse Ensemble fra starten av i 1994. Hun er mottaker av Statens kunstnerstipend i 1997 og 2004.

Kjersti Evensen driver og har bygget opp Norges eneste steppdansskole  At Tickle Toes siden 2002. I 2012 hadde skolen 150 elever, noe som gjorde den til Europas største.

For sin rolle i Bydel Sagenes kultur mottok hun i 2012 Lovisaprisen. og Norske Dansekunstnere forbunds (NoDa) pedagogstipend 2014 for sitt pionerarbeide for steppdans i Norge siden 1984.

## Referanser


## Eksterne lenker
* Danseskolen Tickle Toes
Spansk kampkveg

**Lidia** eller **spansk kampkveg** (også kjent som *bravokveg*, *toro bravo*, *ganado bravo*, *toro de lidia*, *toro lidiado*, og *touro de lide*) er en kvegrase som primært avles for kvegets kvaliteter på tyrefekterareanen. Det er bare ukastrerte tyrer som brukes. Spansk kampkveg har relativt store, spisse fremoverrettede horn, som minner om hornene til uroksen.

Spansk kampkveg lever semivilt i det sørlige Spania, Portugal og i latinamerikanske land der tyrefekting pågår. Det ble trolig introdusert i Latin-Amerika av conquistadorene alt på 1500-tallet.

## Se også
* Tyrefekting
* Camarguekveg
* Liste over kuraser
Bartholinske kjertler

**Bartholinske kjertler**, eller **glandula vestibularis major**, er to små og bønneformede slimkjertler som ligger på hver side av kvinners vaginaåpning. Kjertlene utsondrer et gjennomsiktig slimsekret som fukter skjeden ved seksuell aktivitet. De bartholinske kjertler ble først beskrevet vitenskapelig av den danske legen Caspar Bartholin den yngre (1655&ndash;1738). 

Hvis gangene tetter seg kan det forårsake en smertefull hevelse kalt bartholinitt. Betennelsen blir  behandlet med antibiotika eller kirurgi.

## Eksterne lenker
* www.pasienthandboka.no om bartholinske kjertler
Vestlibekken

**Vestlibekken** på Lierfoss i Aurskog-Høland i  Akershus er ei elv i Haldenvassdraget som strekker seg fra Vestli i øst til Haugrimsbekken i vest.
Okseridning

**Okseridning** er en sport med røtter i den amerikanske cowboykulturen, men formen har vært kjent siden før og i romertiden.

I dag er okseridning en av flere grener i et rodeoshow. Målet med ridningen er at en rytter skal kunne holde seg på ryggen av en utemmet okse i opp mot 8 sekunder. For å klare dette har han et tau til rådighet, som er bundet stramt rundt oksens brystkasse. I tillegg bruker rytteren bena og balansen. Rittet blir bedømt av dommere, som gir poeng både for tid og utførelse. Spesielt vågale ritt belønnes høyest. Det viktigst er imidlertid å holde seg på ryggen av dyret i 8 sekunder, ellers trekkes det relativt mange poeng.

## Se også
* Oksekamp
* Tyrefekting
Andreas Lindberg

**Andreas Lindberg** (født 14. desember 1980 i Stockholm) er en svensk fotballspiller som er målvakt for IFK Norrköping i svenske Allsvenskan.

Lindberg har tidligere spilt for Ranheim. Han kom dit fra GIF Sundsvall foran sesongen 2009, etter at GIF Sundsvall rykket ned fra svenske Allsvenskan og tidligere GIF Sundsvall-trener, Per Joar Hansen, ble ansatt som trener i Ranheim.

Lindberg holder et høyt nivå, og bidro i stor grad til at Ranheim befestet sin posisjon i toppen av 2. divisjon avdeling 4 foran opprykket til Adeccoligaen. Storspillet gjorde ham aktuell som spiller for Rosenborg, som var på utkikk etter ny keeper på grunn av at kontraktene til både Alexander Lund Hansen og Espen Johnsen gikk ut etter 2009-sesongen. Lindberg har allerede vært på flere treninger med laget.

Lindberg har tidligere spilt for klubbene GIF Sundsvall, IFK Norrköping, Skellefteå og Sunnanå. Lindbergs moderklubb er IFK Viksjö.

## Referanser


## Eksterne lenker
* 
* Spillerprofil på RanheimFotball.no
* Spillerstatistikk på altomfotball.no 
* Spillerstatistikk på NIFS.no
Athen (kommune)

Kommunen **Athen** (gresk: Δήμος Αθηναίων, *Dímos Athinéon*, «Athenernes kommune») er den største kommunen i Hellas med 745&nbsp;514 innbyggere ved folketellingen i 2001. Den utgjør sentrum i byområdet Athen, Hellas hovedstad. Administrativt hører kommunen inn under prefekturområdet med samme navn og prefekturet og periferien Attikí.

## Befolkningsutvikling

## Eksterne lenker
*
Camarguekveg

**Camarguekveg** er en fransk kvegrase som i hovedsak ales opp for at tyrene skal brukes i tyrefekting. Kveget stammer fra Camargue i Rhônedeltaet, i det sørlige Frankrike. Rasen er semivill, sort i utfargingen og har oppstående og delvis fremoverrettede horn, som gjør at dyra kan påminne om urokser. 

## Se også
* Tyrefekting
* Spansk kampkveg
* Liste over kuraser
Ella Rosén

**Eleonora Karin Margareta Rosén** (født 14. januar 1911 i Göteborg, død 29. juni 1984 i Stockholm), kjent som **Ella Rosén**, var en svensk skuespiller og skript.

Rosén er datter av skuespilleren Erik Rosén og søster til skuespilleren Aina Rosén.

## Filmografi

## Eksterne lenker
* Norske filmtitler fra filmdelta.se 
*
Vi flyr på Rio

***Vi flyr på Rio*** er en svensk-norsk dramafilm fra 1949 regissert av Åke Ohberg.

## Handling
En dag da flykaptein Curt Åhs kommer hjem, oppdager han at hans kone er utro. Curt blir i stedet kjent med flyvertinnen Berit. Sammen får de oppleve eventyret under en flytur til Rio de Janeiro.

## Om filmen
Filmen ble innspilt i en norsk og en svensk versjon av Europafilm, og iscenesatt av den svenske regissøren Åke Ohberg. Norsk versjon var bearbeidet av Sigurd Hoel, og av *[[Aftenposten]]* beskrevet som «*litt av et hastverksarbeid*». *[[Verdens Gang]]* påpekte at «*[[manus]] ikke har sterke nok ben å stå på. Det mangler dramatisk stigning som er enda mer nødvendig når det beveger seg i et miljø som alt på forhånd er kjent fra store filmer ute i verden.*»

*Vi flyr på Rio* hadde norsk premiere 17. november 1949 og handlet om SAS' langflyging på den nye linjen til Sør-Amerika. I filmen inngikk en autentisk havariscene, som opprinnelig ble vist i den svenske filmen *Ungdom av idag*.

## Rolleliste

## Filmmusikk (i utvalg)
* *Fra Carmen* (Musikk: Georges Bizet)
* *Den vackraste visan* (Musikk: Lille Bror Söderlundh, tekst: Ture Nerman)

## Referanser


## Eksterne lenker
*
Nelaug

**Nelaug** er ei bygd i Åmli kommune i Aust-Agder, like ved Nidelva.

På Nelaug ligger Nelaug stasjon, anlagt i 1935, 141 meter over havet. Stasjonen er en av mange stasjoner på Sørlandsbanen. Ved Nelaug ligger også Nelaugvannet. Nelaug skole ble lagt ned fra 1. august 2010, og elevene går nå på Åmli skole.

Stedet har i dag omtrent 150 innbyggere, og når dermed ikke lenger opp til Statistisk sentralbyrås kriterier for at stedet kan defineres som et tettsted, slik stedet var definert som tidligere.

Av idrett har bygda Vardild idrettslag.

## Eksterne lenker
* Nelaug
Åh, en sån advokat

***Åh, en sån advokat*** eller *Loffe klarer brasene* er en svensk film fra  regissert av Gösta Rodin og med Elof Ahrle og Birgit Rosengren i hovedrollene.

## Handling
Loffe Karlsson slutter i sin stilling som sjåfør. Han blir i stedet for advokat og hjelper kasserersken Greta i en arvesak der alle de andre advokater utøver yrket sitt på en tvilsom måte.

## Rolleliste

## Referanser


## Eksterne lenker
*
Vealøs (Horten)

**Vealøs** er en øy som ligger utenfor Karljohansvern i Horten kommune i Vestfold. Øya har et areal på 0,1 km², og er forbundet til Karljohansvern og Horten med en bro. Øya brukes av Forsvaret. Den største installasjonen på øya er fortet Norske Løve. Arbeidet på fortet begynte i 1852 og ble avsluttet i 1859. Fortet har et nesten middelaldersk preg, med vollgrav og vindelbro. Introduksjonen av sprenggranaten sørget for at fortet som forsvarsverk tidlig ble betraktet som umoderne.

Fortet ble tatt i bruk i 1856, og er fortsatt i bruk av forsvaret. Øya har blitt brukt som base for motortorpedobåter.

Like etter andre verdenskrig ble de to hangarene bygget. Disse ble oppgradert i 2012.
Geologisk er øya Vealøs en del av den store endemorenen fra istidens slutt, det store raet som strekker seg rundt hele Skandinavia fra Finland til Finnmark. I Norge er denne morenen mest markant i Østfold og Vestfold hvor den er synlig som store rygger i landskapet. Raet krysser Oslofjorden mellom Jeløya og Horten, og Vealøs dannes ved at den undersjøiske moreneryggen her er ekstra høy. Andre liknende moreneøyer er Jomfruland og Målen. 

Den sørøstlige delen av Vealøs er fredet som naturreservat.

Vealøs.JPG|Vealøs og området rundt, sett fra Bassengtaket.
Vealøs Norske Løve.JPG|Fortet som Vealøs er mest kjent for.
Veien til Vealøs.JPG|Veien og broen over til Vealøs.
Hangaren Vealøs.JPG|Hangaren på Vealøs, bygget like etter krigen.
Skogen Vealøs.JPG|Vealøs har en liten skogsflekk.
Skog norske løve vealøs.JPG|Her ses både skogsflekken og Norske Løve.
VealøsNorskeLøve5.JPG|Både hangaren og festningen Norske Løve.
Vealøs modell.jpg|Oversiktsmodell av Vealøs og Norske Løve, slik det så ut på slutten av 1800-tallet. Fra Marinemuseet i Horten.


## Referanser


## Eksterne lenker
* Norske Løve – Festningsgalleri
* Forskrift om Vealøs naturreservat i Horten kommune, Vestfold fylke 
* Artikkel og video i Gjengangeren
Norske Løve

**Norske Løve** kan vise til:

*Norges riksvåpen
*Løvemotivet fra Norges riksvåpen
*Ordenen Den Norske Løve

;Festninger
* Norske Løve (fort) utenfor Horten, bygget i 1852-1859
* Batteriet Norske Løve utenfor Stavern, bygget i 1750
*Skansen Norske Løve ved Kongsvinger festning

;Skip
Elleve skip i den dansk-norske marinen har hatt navnet «Norske Løve». I tillegg hadde Det danske ostindiske kompani et skip «Nordische Löve» (også kjent som «Norske Løve») mellom 1704 og 1707.

* *[[«Norske_Løve»_(1634)|«Norske Løve»]]* (1634–1653) 
* *[[«Norske Løve» (1654-1666)|«Norske Løve»]]* (1654–1666)
* *[[«Norske Løve» (1665-1679)|«Norske Løve»]]* (1665–1679)
* *[[«Norske Løve» (1680-1715)|«Norske Løve»]]* (1680–1715) 
* *[[«Norske_Løve»_(1735)|«Norske Løve»]]* (1735–1764) 
* *[[«Norske Løve» (1765-1798)|«Norske Løve»]]* (1765–1798)

;Litteratur
**Den norske løve. Fra Hans Henrik Rodes tid*, roman av Sissel Lange-Nielsen (utgitt 1996)
**Den norske løve. Dikt* av Tor Obrestad (utgitt 1970)
Fiskerikandidat

**Fiskerikandidat** er en akademisk grad som gis for fullført masterstudium i fiskeri- og havbruksvitenskap av fem års varighet. Graden kan tildeles av Universitetet i Tromsø. Studenter som tar både bachelor- og mastergrad i fiskeri- og havbruksvitenskap ved Universitetet i Tromsø får rett til å kalle seg fiskerikandidater. Tittelen for mastergraden er Master i fiskeri- og havbruksvitenskap.
Interop-VLab

**Interop-VLab** er et internasjonalt, virtuelt laboratorium for forskning rundt interoperabilitet mellom virksomheter og deres informasjonssystemer. Laboratoriet ble dannet i 2007 av ledende akademikere, forskningssentra, industrielle aktører og små-og-mellomstore virksomheter. Interop-VLab involverer rundt 250 forskere i 70 organisasjoner i Europa og Kina. Det er et av resultatene fra det europeiske "excellence-nettverket" Interop ("Interoperability Research for Networked Enterprise Applications and Software").

Interoperabilitet mellom virksomheter handler om å gjøre informasjonssystemene i næringsliv, forvaltning og ideelle organisasjoner i stand to å samarbeide sømløst og fleksibelt. Interoperabilitet er dermed en forutsetning for et konkurransedyktig næringsliv og en effektiv offentlig forvaltning. 

Interop-VLab er et initiativ for å skape nettverksforskning med kritisk masse innen interoperabilitet. Laboratoriet knytter forskningsorganisasjoner sammen med brukerorganisasjoner i næringsliv og forvaltning. Interop-VLab muliggjør dermed forskning som er umulig eller vanskelig å gjennomføre for laboratoriemedlemmene enkeltvis.

Interop-VLab er organisert som en sammenslutning av regionale nettverk, som i sin tur har europeiske og kinesiske organisasjoner som medlemmer.

I Norge har Interop-VLab North Pole følgende medlemmer: Norges teknisk-naturvitenskapelige universitet, SINTEF og Universitetet i Bergen.

## Referanser


## Eksterne lenker
*
Devonshire Parish

**Devonshire Parish** er et av ni ''parishes'' (distrikter, «prestegjeld») på Bermuda. Ved folketellingen i 2010 hadde distriktet en befolkning på .

Devonshire ligger i midten av Bermuda og grenser til Pembroke i vest, Smith's i nordøst og Paget i sørvest. 

Bermuda National Stadium ligger i Devonshire.

## Navn
Det er oppkalt etter William Cavendish, 1. jarl av Devonshire.

## Referanser
Ron Greenwood

**Ronald Greenwood** (født 11. november 1921, død 9. februar 2006) var en engelsk fotballspiller og manager. Greenwood er kjent for å ha trent West Ham United til flere trofeer på 1960-tallet, og som  fra 1977 til 1982.

## Spillerkarriere
Under andre verdenskrig var ham i Royal Air Force i Nord-Irland. Han begynte som amatør i Chelsea FC, og han ble profesjonell i Bradford Park Avenue i 1945. Han spilte 49 kamper fram til 1949 da han gikk til Brentford FC. Han spilte 142 kamper og scora ett mål i Londonklubben, før han i 1952 gikk til Chelsea igjen. I 1955 vant han ligaen med Chelsea. Han spilte 65 kamper i klubben, før han avslutta karrieren i Fulham FC i sesongen 1955/56. Han spilte en B-landskamp for England.

## Trenerkarriere
Etter at Greenwood la opp gikk han inni treneryrket. Han trente Eastbourne United, Oxford University AFC, Englands ungdomslandslag og England U-23. Han kombinerte den sistnevnte jobben med å være assistent til George Swindin i Arsenal FC. I april 1961 ble han manager i West Ham. 

Under Ron Greenwood fikk West Ham mye suksess. I West Ham ble spillere som Bobby Moore, Geoff Hurst og Martin Peters, som ble verdenmestre med England i 1966, utvikla. I 1964 vant West Ham FA-cupen og i 1965 vant dem Cupvinnercupen. Dette var de to første store trofeene i West Hams historie. Han var manager til 1974, men fortsatte som general manager i klubben fram til 1977.

I 1977 ble han trener for det engelske landslaget. Under hans ledelse kvalifiserte England seg til både fotball-EM 1980 og fotball-VM 1982, Englands første VM-sluttspill på tolv år. England gikk ubeseira gjennom VM, men med to uavgjorte kamper i andre runde, røk England ut. Han gav seg etter VM, og ble etterfulgt av Bobby Robson. Dette var hans siste jobb innen fotballen. Greenwood var den første landslagstreneren i England som tok ut en mørkhudet spiller på landslaget. Den spilleren var Viv Anderson i 1978.

Etter fotballen var han stadig å høre i BBC Radio. Han døde 9. februar 2006, 84 år gammel, etter lang tids kamp mot Alzheimers sykdom. Da West Ham spilte mot Birmingham City 13. februar 2006, ble det holdt ett minutts stillhet for Ron Greenwood. Han er med i English Football Hall of Fame. Greenwood var kommandør av Order of the British Empire.

## Meritter
### Som spiller
Chelsea
* 1. divisjon, vinner: 1955

### Som manager
West Ham United
* FA Youth Cup, vinner: 1963
* International Soccer League, vinner: 1963
* FA-cupen, vinner: 1964
* Charity Shield, vinner: 1964 (delt)
* Cupvinnercupen, vinner: 1964/65

## Managerstatistikk

## Referanser


## Eksterne lenker
*
Særkalk

**Særkalk** er et liturgisk rituelt kar, en variant av kalken, som benyttes av kun én nattverdsgjest. En særkalk er som oftest ganske liten; den kan være så liten som et shotglass. De kan være utformet som små begre eller som miniatyrutgaver av vanlige liturgiske kalker.

Denne måten å administrere nattverden på, er – hva gjelder nattverdsvinen – blitt så godt som den enerådende innenfor Den norske kirke, skjønt den er også kjent i enkelte andre trossamfunn, enten som en generell ordning eller som en midlertidig ordning for eksempel under epidemier.

Nattverdsvinen kan i Den norske kirke deles ut som felleskalk (hvorfra alle drikker etter tur) eller som særkalk, eller ved intinksjon (ved dypping av nattverdsoblaten i kalken).

Ordningen med særkalker har ingen lang historie i Norge; den kom inn som ledd i bekjempelsen av tuberkulosen i siste del av 1890-årene. Norske Kvinners Sanitetsforening var en sentral pådriver for denne ordningen; den var også med på å anskaffe særkalker til flere menigheter. Ordningen ble ikke helt knirkefritt innført: Den utløste en heftig debatt om det kunne være rettelig nattverd når ikke alle drakk fra den samme kalken.

Særkalken ble noe senere kjent i Den danske folkekirke. Der ble det åpnet for bruk av dem i 1909, men det var først mot slutten av første verdenskrig, – den tid da både tuberkulosen og spanskesyken herjet – at det store gjennombruddeet for denne måten å administrere nattverdsvinen kom..  

Særkalker ble også introdusert i flere nord-amerikanske kirkesamfunn i 1890-årene. Likesom i Skandinavia var det helsespørsmål som var årsaken og det ble ledsaget av diskusjoner om det far rituelt akseptabelt. Avisartikler den gang advarte om smittefarer knyttet til felleskalk.

I kirkesamfunn – som for eksempel den katolske kirke – som er vant med å praktisere nattverden uten at folket trenger å ta til seg Kristi blod i vinens skikkelse (nattverdsvinen), eller der intinksjon er en kjent praksis, er nattverd med særkalker ukjent, og aktualiseres heller ikke ved sykdomsepidemier.
 
## Referanser
Sosialt arbeid

**Sosialt arbeid** er en akademisk disiplin og en profesjon som fokuserer på individer, familier, grupper og samfunn og handler om å forbedre deres sosiale funksjon og velferd. Sosialt arbeid er tverrfaglig og bygger på fagområder som psykologi, andre helsefag, sosiologi, kriminologi, statsvitenskap, byutvikling, jus og økonomi. Sosialt arbeid undervises i som akademisk fag ved universiteter og høyskoler i mange land. Sosialt arbeid er et svært bredt fagområde og studier i faget kan kvalifisere for mange ulike typer stillinger innen sosiale tjenester, barnevern, ulike former for psykologisk eller pedagogisk-psykologisk arbeid, kriminalomsorg og andre felt.

## Definisjoner av faget

Sosialt arbeid fremmer sosial forandring og problemløsning i menneskelige relasjoner, og støtter det enkelte mennesket i å frigjøre seg og bli i stand til å øke sin trivsel. Ved hjelp av teorier om menneskelig adferd og sosiale systemer, griper sosialt arbeid inn på de områder hvor mennesker og miljø påvirker hverandre. Prinsippene for menneskerettigheter og sosial rettferdighet er fundamentale for sosialt arbeid.

## Verdier og yrkesetikk
Faget sosialt arbeid bygger på et verdigrunnlag, ofte omtalt som sosialt arbeids verdier, som gjenspeiles i profesjonens yrkesetikk og nasjonale og internasjonale regler knyttet til dette. I tråd med dette skal sosialt arbeide fremme menneskerettighetene, sosial rettferdighet og respekt for mangfold. Dette verdigrunnlaget inngår i utdanningen i sosialt arbeid ved universiteter og høgskoler.

## Sosialt arbeid som fagfelt i Norge

I Norge er sosialt arbeid en akademisk disiplin ved flere universiteter og høyskoler, og det tilbys utdannelse opp til doktorgradsnivå i faget. Fullført og bestått bachelor i sosialt arbeid gir yrkestittelen sosionom. 

Sosialarbeider er en bred fellesbetegnelse for personer som arbeider med sosialt arbeid. De norske fagutdannelsene for sosialarbeidere er barnevernspedagoger, sosionomer og vernepleiere, hvor vernepleiere har kombinert sosial- og helsefaglig kompetanse. Dette er også definisjonen som brukes av Fellesorganisasjonen (FO), som er profesjonsforbundet for de tre fagutdannelsene.

Da faget *Social Case-work* ble innført i etterkrigstidens Norge, ble det diskusjon om hvordan dette skulle benevnes. I tidens løp ga man opp forsøkene på å lage gode norske uttrykk som ikke var direkte folkespråk, og *sosialt arbeid* og *sosialt gruppearbeid* ble navnet.

## Annen bruk av begrepet

Uttrykket brukes også i andre sammenhenger, gjerne i tilknytning til idealister og humanitære organisasjoner.

## Se også
* sosionom

## Referanser


## Litteratur
* Jan Messel *Sosialarbeiderne* kapittel 21 i *[[Profesjonshistorier]]* Pax 2014 ISBN 9788253037523
Beatles VI

***Beatles VI*** er the Beatles' sjette amerikanske utgivelse for Capitol Records (syvende, hvis man teller med *[[The Beatles' Story]]*.) Det var det niende albumet som ble utgitt på markedet på mindre enn et og et halvt år, da Vee-Jay Records og United Artists Records også ga ut et album hver denne perioden. LP-en ble utgitt i både mono (katalognummer T 2358) og stereo (ST 2358.)

Dette albumet er tilgjengelig på CD som en del av samleboksen *[[The Capitol Albums, Volume 2]]*, i både stereo- og mono-mikser (katalognummer CDP 0946 3 57499 2 2.)

## Musikk
*Beatles VI* inkluderer to sanger spilt inn spesielt for det nordamerikanske markedet: «Bad Boy» og «Dizzy Miss Lizzy», begge er Larry Williams-covere, og begge er spilt inn på Williams' bursdag (10. mai 1965), noe som sannsynligvis markerte var første gang the Beatles spilte inn materiale spesielt for det amerikanske markedet. «Dizzy Miss Lizzy» ble inkludert på den britiske utgivelsen av *[[Help! (album)|Help!]]* etterhvert, men «Bad Boy» ble ikke utgitt i Storbritannia før 1966, på samlealbumet *[[A Collection of Beatles Oldies]]*.

*Beatles VI* inkluderte også:
*De resterende seks sangene ble utelatt fra *[[Beatles '65]]* fra *[[Beatles for Sale]]*
*«Yes It Is», B-siden av singlen «Ticket to Ride».  Dette er en «duofonisk» stereoremix fra det originale monosporet.
*To sanger fra den kommende britiske utgaven av *[[Help! (album)|Help!]]*, «You Like Me Too Much» og «Tell Me What You See»

Som på *Beatles for Sale*, ble «Kansas City» / «Hey, Hey, Hey, Hey» medleyen originalt listet kun som «Kansas City». Etter at advokatene til Venice Music gjorde Capitol oppmerksom på feilen, ble rettighetshavere rettet opp, selv om albumomslaget ikke ble det.

## Sporliste
Alle sanger er skrevet av Lennon/McCartney, unntatt der annet er oppgitt.

### Side 1

#Medley: «Kansas City»/«Hey-Hey-Hey-Hey!» (Jerry Leiber, Mike Stoller/Richard Penniman)
#«Eight Days a Week»
#«You Like Me Too Much» (George Harrison)
#«Bad Boy» (Larry Williams)
#«I Don't Want to Spoil the Party»
#«Words of Love» (Buddy Holly)

### Side 2

#«What You're Doing»
#«Yes It Is»
#«Dizzy Miss Lizzy» (Williams)
#«Tell Me What You See»
#«Every Little Thing»

## Referanser
Markedsføringsloven

**Lov om kontroll med markedsføring og avtalevilkår mv. av 9. januar 2009**, også kalt **markedsføringsloven**, er en norsk lov som avløste markedsføringsloven av 1972. Markedsføringsloven setter rammer for næringsdrivende markedsføring og avtalevilkår, både av hensyn til andre næringsdrivende og av hensyn til forbrukerne. Forbrukertilsynet er tilsynsmyndighet og kan forelegge saker til Markedsrådet til avgjørelse.

Loven forbyr kjønnsdiskriminerende reklame (§ 2), urimelig handelspraksis (§§ 6-9), den pålegger prismerking (§ 10), begrenser adgangen til markedsføring ved direkteadressert post, sms og telefon (kapittel 3) og forbyr urimelige avtalevilkår (§ 22). For markedsføring rettet mot barn kreves særlig aktsomhet (kapittel 4). Det er også forbudt å opptre i strid med god forretningsskikk (§ 26) eller å etterlikne andres produkter på en urimelig måte (§ 30).

## Kilder
* Markedsføringsloven av 2009, Lovdata
* Forarbeider, Stortinget
Kravatt

**Kravatt**, også skrevet **kravat**, er et knyttet halstørkle som var vanlig i den vestlige herremoten i ulike varianter fra 1600-tallet fram til første verdenskrig. Slike halsbind utviklet seg til moderne slips og sløyfer omkring 1850. Betegnelsen ble særlig brukt om ferdigknyttede halsbind og slips på 1800-tallet. Kravatt brukes i dag som pynt til sjakett, enkelte uniformer og andre finere antrekk.

Kravatten var opprinnelig et sammenbrettet skjerf eller tøystykke som ble knyttet rundt kragen og snippen for at den skulle holde seg opp.

## Historikk
Det første dokumenterte tilfellet av menn som bruker halstørklær, er å finne på Trajansøylen i Roma (se første figur på plansjen til høyre). Under renessansen begynte rike menn å bruke silketørklær i halsen. Kravatter oppstod i den franske militærmoten i trettiårskrigen. I 1636 ble den franske byen Corbie angrepet av Piccolominis, en hær av kroatiske leiesoldater, mot Ludvig XIII. Kjennetegnet deres var hvordan de bandt skjortesnippene sammen, og franskmennene kalte dem for *croate*, et ord som snart utviklet seg til *cravate*.

Kravatter forekom i ulike typer. De ble en tid på 1700-tallet delvis erstattet av kalvekryss, krusete skjortebryst båret sammen med glatte halsbind, men ble siden utbredt som sivilt plagg fram til inn på 1900-tallet, særlig til finere antrekk.
 

Fil:Louis1667.jpg|Den franske kongen Ludvig den 14.  i 1667 med kravat, herrehalstørkle, om halsen i form av et knyttet kniplingstørkle, en tidlig form for kalvekryss. Han bærer ellers stor, krøllete allongeparykk og kavalérhatt med fjær.
Fil:David Self Portrait.jpg|Kravatene var ulike typer knyttede halstørkler som kom i den europeise herremoten på 1600-tallet og ble forløperen for moderne sløyfer. Dette selvportrettet av Jacques-Louis David fra 1794 viser en ung franskmann i samtidens mote med blant annet halsbind knyttet i en sløyfe.
File:Adolph Tidemand Portrett av Joachim Frich OB.00527.jpg|Den daværenede 20-årige bergenskunstneren Joachim Frich med knyttet kravatt og arbeidskittel malt av Adolph Tidemand 1830.
Fil:Alexander Kielland by Emil Hohlenberg.jpg|Forfatteren Alexander Kielland (1849-1906) iført dress med kravatt fra slutten av 1800-tallet, et knyttet halstørkle som ble forløper for den moderne herresløyfen.


## Etymologi
Betegnelsen *kravatt* er lånt fra tysk *krawate* og fransk *cravate*, forvanskninger av ordet «kroat» etter kroatiske soldater som brukte dette blant annet under Tredveårskrigen. Samme opphav som ordet *krabat* (viltert barn).

Det franske *cravate* kan i dag bety både «slips», «herrehalstørkle», «halsbånd til ordensdekorasjon» og annet. På svensk brukes *kravatt* både om stor sløyfe, knyttet herrehalsbind og bredt slips. «Sløyfe« kan på svensk også kalles *fluga*.

## Se også
* Sløyfe
* Slips 
* Halstørkle
* Skjerf
* Kalvekryss

## Referanser


## Eksterne lenker
*
Innvandrerbefolkningen i utvalgte kommuner

**Innvandrerbefolkningen i utvalgte kommuner**, basert på tall fra Statistisk sentralbyrå.

## [[Oslo]] - 152 149

Tabell: De 20 største innvandrergruppene i **[[Oslo]]** etter landbakgrunn per 1. januar 2009:

## [[Bergen]] - 26 489

Tabell: De 20 største innvandrergruppene i **[[Bergen]]** etter landbakgrunn per 1. januar 2009:

## [[Stavanger]] - 18 434

Tabell: De 20 største innvandrergruppene i **[[Stavanger]]** etter landbakgrunn per 1. januar 2009:

## [[Bærum]] - 15 589

Tabell: De 20 største innvandrergruppene i **[[Bærum]]** etter landbakgrunn per 1. januar 2009:

## [[Trondheim]] - 15 479

Tabell: De 20 største innvandrergruppene i **[[Trondheim]]** etter landbakgrunn per 1. januar 2009:

## [[Drammen]] - 12 493

Tabell: De 20 største innvandrergruppene i **[[Drammen]]** etter landbakgrunn per 1. januar 2009:

## [[Kristiansand]] - 10 067

Tabell: De 20 største innvandrergruppene i **[[Kristiansand]]** etter landbakgrunn per 1. januar 2009:

## [[Fredrikstad]] - 7 900

Tabell: De 20 største innvandrergruppene i **[[Fredrikstad]]** etter landbakgrunn per 1. januar 2009:

## [[Asker]] - 7 305

Tabell: De 20 største innvandrergruppene i **[[Asker]]** etter landbakgrunn per 1. januar 2009:

## Referanser
Rocky Lekaj

**Rocky Rexhep Lekaj** (født 12. oktober 1989) er en norsk-kosovisk fotballspiller som spiller for Skreia IL 

## Karriere
Han er oppvokst på Ammerud og startet sin karriere i . Han vakte interesse hos , og spilte sin første seriekamp for klubben 13. mars 2007. Lekaj ble da yngste norske spiller som har spilt i det profesjonelle engelske seriesystemet.

Lekaj var i 2009 på utlån til , men returnerte til  ved sesongslutt etter et mislykket opphold i hvalfangerbyen. I mars 2010 ble han løst fra kontrakten med , og skrev samme måned under for  ut 2010-sesongen. Rocky debuterte for Lyn da han kom inn i det 77. minutt i 1-1 kampen mot  11. april 2010. Hans første mål i Lyn-drakten kom 13. mai 2010 i 1. runde i cupen mot , da han scoret to mål i Lyns 3-0-seier. 

Lekaj ble kontrakstløs etter at  meldte oppbud og arbeidsforholdet opphørte. Han signerte derfor med fjerdedivisjonsklubben  for å hjelpe dem med opprykk.

I august 2016 signerte Lekaj en 2,5 års kontrakt med .

Han er tremenning med tidligere lagkamerat Kamer Qaka.

## Referanser


## Eksterne lenker
* 
* 100% fotball: Hillsborough-brødrene
* Lekaj leaves Wednesday
* Profil på Lyn.no
Håkan Westergren

**Håkan Carl Leonard Westergren** (1899–1981) var en svensk skuespiller.

Han spilte ofte roller i lettere komedier.

Westergren var elev ved Dramatens elevskola 1920&ndash;1922. Han filmdebuterte i 1927 i *Hans engelska hustru* og spilte i mer enn sytti svenske filmer. Westergrens siste film var *Barna från Blåsjöfjellet* i 1980.

## Filmografi (i utvalg)
* 1929 – *[[Säg det i toner]]* – Olof Svensson
* 1930 – *[[För hennes skull]]* – Sigvard Löfgren 
* 1931 – *[[Trøtte Teodor (film fra 1931)|Trøtte Teodor]]* (*Trötte Teodor*) – Bertil Hörneman, Teodors fostersønn
* 1936 – *[[Eventyret]]* (*Äventyret*) – Karl Henrik Lagercrona
* 1936 – *[[Annonsera]]* (*Annonsera!*) – Henry Miller
* 1936 – *[[Kungen kommer]]* – Charles-Emile Spaak
* 1937 – *[[Sara lærer seg folkevett|Sara lär sig folkvett]]* – Teddy Haller
* 1938 – *[[Dollar (film)|Dollar]]* – grev Ludvig von Battwhyl
* 1941 – *[[Frøken Villkatt]]* (*Fröken Vildkatt*) – Kalle Hallgren
* 1944 – *[[Den usynlige muren]]* (*Den osynliga muren*) – Paul Brandt
* 1944 – *[[Mitt folk er ikke ditt]]* (*Mitt folk är icke ditt*) – Georg Lycke
* 1944 – *[[Skyskraperen]]* (*Gröna hissen*) – Filip
* 1945 – *[[Blåjackor]]* – Kapten Lilja

## Privatliv
Han var gift med skuespilleren Inga Tidblad fra 1931 til hennes død 12. september 1975. Håkan Westergren var far til skuespillerne Meg Westergren og Claes-Håkan Westergren.

## Referanser


## Eksterne lenker
*
Leave This Town

***Leave This Town*** er det andre studioalbumet til bandet Daughtry, og ble utgitt i 2009.

## Sporliste
# «You Don't Belong» 
# «What I Meant to Say»
# «Tennessee Line»
# «Supernatural»
# «September»
# «Open Up Your Eyes»     
# «No Surprise»
# «Life After You»
# «Learn My Lesson»  
# «Ghost of Me» 
# «Every Time You Turn Around» 
# «Call Your Name»

## Personell
* Chris Daughtry – vokal, gitar
* Josh Steely – gitar
* Brian Caddock – gitar
* Josh «JP» Paul – bassgitar
* Joey Barnes – trommer, keyboard

## Eksterne lenker
*
Kvitebjørn

**Kvitebjørn** kan referere til:

* Kvitebjørnfeltet, et norsk oljefelt
* Kvitebjørn kong Valemon, et norsk folkeeventyr
* ''Kvitebjørn'' (bok), en barnebok av fra 1906 av Rasmus Løland
* ''Kvitebjørn kong Valemon'' (film), en norsk film fra 1991
* ''Kvitebjørn'' (film), en norsk film fra 2024
Team RadioShack

**Team RadioShack** var et sykkellag som startet foran 2010-sesongen. Laget var et samarbeid mellom amerikanske RadioShack og Livestrong-stiftelsen. Lance Armstrong var initiativtaker for laget.

Etter 2011-sesongen gikk blant annet sponsorene RadioShack og Nissan, 12 av rytterne og en del av støtteapparatet inkludert Johan Bruyneel over til Leopard Trek og ble RadioShack-Nissan-Trek.

## Rytterne 2011

## Se også

* Team RadioShack sesongen 2010

## Referanser


## Eksterne lenker
*
Thomas Lund

**Thomas Lund** (født 19. november 1970) er en norsk tidligere fotballspiller. Han spilte spiss, og hadde en kort elite-karriere i Brann.

Lund slo gjennom som målfarlig spiss på 1.divisjonslaget Åsane i relativt moden alder. Som en av ligaens målmaskiner på et heller middelmådig lag ble han fort linket til Brann. Etterhvert fikk Branns sportslige ledelse øynene opp for hans kvaliteter, og i 2002 signerte han kontrakt med eliteserieklubben 31 år gammel. Hans debut i eliteserien ble imidlertid ingen hyggelig affære; den endte med 1-6 tap for Rosenborg. 

Før karrieren i Brann hadde Lund kombinert spill for Åsane med jobben som frisør. Hans yrkesutdannelse ble stadig referert til i mediaomtalen av hans sportslige prestasjoner. 

Totalt spilte Lund 31 seriekamper for Brann, og scoret 6 mål. Høydepunktet må nok sies å være kampen mot Fredrikstad 13. juni 2004 der han kom inn som innbytter en halvtime før slutt. I tillegg til 2 scoringer skaffet han straffespark og ble kåret til banens beste. 

Som 33-åring fikk Lund ikke forlenget sin Brann-kontrakt da den gikk ut i 2004. Han gikk da tilbake til frisøryrket.

## Referanser


## Eksterne lenker
*
Prolog i Tour de France 2010

**Prologen i [[Tour de France 2010]]** ble kjørt den 3. juli 2010 i Rotterdam. Prologen var den tredje lengste prologen i Tourens historie, og som vanlig  var den regjerende verdens- og olympiske mester på tempo, Fabian Cancellara, storfavoritt før start. Tony Martin fra HTC-Columbia startet som nummer tretten og noterte seg for bestetid da han krysset mållinjen i Rotterdam, en ledelse han skulle holde det meste av dagen. Cancellara var så overlegen som spådd på forhånd og tråkket inn til seier, ti sekunder foran Martin.

Blant sammenlagtfavorittene var det Lance Armstrong som fikk den beste starten. Den sjudobbelte vinneren av Touren endte på fjerdeplass og tok fem sekunder på Alberto Contador, seksten sekunder på Aleksandr Vinokurov og sytten sekunder på Cadel Evans. Schleck-brødrene hadde en dårlig prolog og tapte mange sekunder til konkurrentene i sammendraget. Fränk tapte 35 sekunder til Armstrong, mens Andy endte 47 sekunder bak amerikaneren.

Edvald Boasson Hagen fikk en positiv debut i verdens hardeste sykkelritt med en flott niendeplass, drøye halvminuttet bak Cancellara, mens Thor Hushovd fikk en tung dag på sykkelen og endte på en 157.-plass, 1 minutt og 19 sekunder bak vinneren.

## Spurtpoeng
### Målgang (Rotterdam)
Etter 8,9 km

## Manglende ryttere
* **92**  Xavier Florencio (CTT) hadde tidligere i sesongen brukt en salve som inneholder efedrin for å behandle et sittesår. Bruken av denne salven var ikke klarert med det medisinske støtteapparatet i Cervélo, og siden efedrin står på listen over ulovige middler hos anti-dopingbyråene, valgte Cervélo å suspendere Florencio inntil videre. Laget håpet å kunne kalle inn en erstatter, men tidsfristen for å gjøre forandringer på laget var på dette tidspunktet gått ut og Florencio ble regnet som en deltaker som ikke startet prologen.

## Referanser


## Eksterne lenker
* 
*  Etappeside  på letour.fr 
*  Etappeside  på letour.fr
Den sorte drøm

***Den sorte drøm*** er en dansk stumfilm fra , regissert av Urban Gad og med Asta Nielsen og Valdemar Psilander i hovedrollerne. 

Det er en av bare fire danske filmer med Asta Nielsen, og i stil og emne veldig lik ''Balletdanserinden''.

## Handling
Den unge sirkusrytter *Stella* (Asta Nielsen) er fanget mellom to menns kjærlighet: *juveler Hirsch* (Gunnar Helsengreen) og *grev Waldberg* (Valdemar Psilander). Selv elsker hun greven, men juveleren utfordrer ham til et spill hasard med kort. Waldberg starter med hell, men hellet snur seg snart og han taper igjen og igjen og tvinges til sist til å underskrive et gjeldsbevis på det astronomiske beløp av 85&nbsp;000 Mark. I desperasjon kjøper greven en pistol, og vil drepe seg selv, men Stella oppdager pistolen og tar den fra ham. Hun går hjem til juveleren og stjeler et halskjede fra ham. Juveleren ser tyveriet i et speil, men gjør ikke noe for å stoppe henne. I stedet følger han henne tilbake til greven, som Stella overdrar halskjedet til og oppfordrer ham til å selge den så han kan betale gjelden. Etter de skilles, tar juveleren fatt i henne og beskylder henne for tyveri, selv om han ikke overlater henne til politiet selv om han har sjansen. I stedet tvinger han henne til å gå med til en middagsavtale. I mellomtiden selger greven halskjeden til en annen juveler, som juveler Hirsch kjøper den tilbake fra. Stella drar av sted til sin middagsavtale, men glemmer sin veske hvor greven finner pistolen og en beskjed som leder ham til juvelerens hjem. Greven beskylder henne for utroskap og skyter henne. Med sine siste krefter før døden, forteller hun ham om hva som virkelig har skjedd.

## Rolleliste

	
## Restaurering
*Den sorte Drøm* er blitt restaurert i en ny digitalisert utgave og gjenutgitt av Det Danske Filminstitut. Den kommer i en DVD-samling med de fire danske stumfilmer som Asta Nielsen var med i: *[[Afgrunden (stumfilm)|Afgrunden]]* (), * [[Balletdanserinden (stumfilm)|Balletdanserinden]]* (), *Den sorte drøm* (), *[[Mod Lyset]]* ().

## Referanser


## Eksterne lenker
*